《奉寄婺州李使君舍人》
唐代·刘长卿

建隼罢鸣珂，初传来暮歌。渔樵识太古，草树得阳和。

东道诸生从，南依远客过。天清婺女出，土厚绛人多。

永日空相望，流年复几何。崖开当夕照，叶去逐寒波。

眼暗经难受，身闲剑懒磨。似鸮占贾谊，上马试廉颇。

穷分安藜藿，衰容胜薜萝。只应随越鸟，南翥托高柯。

作者简介：刘长(zhǎng)卿(709—789)，字文房，汉族，宣城（今属安徽）人，唐代诗人。后迁居洛阳，河间（今属河北）为其郡望。唐玄宗天宝年间进士。肃宗至德中官监察御史，苏州长洲县尉，代宗大历中任转运使判官，知淮西、鄂岳转运留后，又被诬再贬睦州司马。因刚而犯上，两度迁谪。德宗建中年间，官终随州刺史，世称刘随州。